22 Junie: Dié week in foto's ...
JY LEES NOU 22 Junie: Dié week in foto's ...
Ons is tydens dié kort wekie met 'n vakansiedag bederf - maar al was dit kort, was dit propvol nuus! Ons het pragtige vroue gevier, nuwe én ervare ouers bewonder en hartseer verhoudingstories gehad. Lees die week se SARIE-nuus hier!
Die Julie-uitgawe van SARIE is op die rakke - met drie Mejj. SA's wat pragtig lyk op die voorblad! (foto bo).
Lees hier meer oor Suzette, Amy en Melinda + ekslusiewe video's waarin hulle gesels!
In ander parfuum-nuus: Estée Lauder het vir die eerste keer in 'n dekade 'n parfuum bekendgestel!
Natasha Barnard het weer 'n Guess-veldtog losgeslaan. Hierdie mooi SA vroue maak ons trots!
Dié video van Mej. Utah wat 'n onsamehangende antwoord gee tydens vanjaar se Mej. VSA-kompetisie het vinnige op die internet versprei.
... en 20 botteltjies gom sodat hulle bikini's nie optrek nie!
Mej. Connecticut Erin Brady het die kroon by Nana Meriwether oorgeneem. Nana is in Suid-Afrika gebore!
Kim Kardashian en Kanye West se kleinding is gebore! 'n Verpleegster by die hospitaal het haar mond verbygepraat en vir 'n dag het die wêreld gedink hul dogtertjie se naam is Kaidence Wonda West, maar dié gerug was toe heeltemal vals. Hulle het op North West besluit en sal haar Nori vir kort noem.
Jenna Pietersen, model en die meisie van Jack Parow, het hierdie week met sarie.com gepraat oor hoe sy haar modellyf so vinnig ná die geboorte van hul dogter, Ruby, teruggekry het. Lees die onderhoud hier én sien mooi foto's van dié gesin!
Jennifer Lopez het ook vinnig 'n tawwe fiksheidsroetine ná haar swangerskap gevolg. Maar sy sê sy was trots op haar magie net ná haar swangerskap, want dit is iets wat sy "verdien" het. Lees meer hier. Die model Gisele Bündchen het hierdie oulike foto'tjie van haar en Vivian Lake Brady gedeel terwyl sy joga doen.
Lees nóg oor jou gunsteling celeb-ouers: Hoekom skaam Britney Spears se seuns hul vir haar, wil Ben Affleck en Jennifer Garner nóg 'n kind by hul kroos van 3 voeg en sal Reese Witherspoon se kinders ook akteurs word?
Jy kan ook 'n jas dra soos wat Kate het! Kry jóú Kate-geïnspireerde jas in die SARIE-winkel!
Katy Perry het hierdie week onthul dat haar eksman, Russell Brand, haar per SMS laat weet het dat hy wil skei. Sy lyk pragtig op die voorblad van Vogue. Ons kan sien waarom sy en die rokjagter John Mayer nou 'n paartjie is!
Die wêreld was geskok toe daar foto's verskyn het waar die bekende televisie-sjef Nigella Lawson se man haar aan die nek wurg. Lees die storie hier. Blykbaar het sy uit die huis getrek én haar trouring afgehaal.